SØGER  LÆRDOM  VED  LÆSNING  OG  VED  TRO 


NUMMER   3 


1.  FEBRUAR  1933 


82.  AARGANG 


TEGNENE  PAA  PAGTENS  FOLK. 

Af  Ældste  James  E.  Talmage,  af  de  Tolvs  Raad. 

Det,  som  specielt  særprægede  Israeliterne,  var,  at  de  tilbad 
en  levende  Gud,  en  personlig  Gud,  i  hvis  Billede  de  var  skabt 
og  dannet.  Ingen  anden  Nation  paa  Jorden  anerkendte  den 
levende  Gud.  Det  var  et  Tegn  paa  Pagtens  Folk,  Abrahams, 
Isaks  og  Jakobs  Efterkommere.  Et  andet  Tegn  var  dette,  at 
de  helligholdt  hver  syvende  Dag  som  Herrens  Sabbat.  Og 
Herren  havde  sagt:  »Dette  skal  være  et  Tegn  mellem  dig  og 
Nationerne.  De  skal  vide,  at  du  er  mit  Folk,  fordi  du  hellig- 
holder mine  Sabbater.«  Og  det  tredie  Tegn,  jeg  nævner,  er, 
at  de  betalte  Tiende  af  alt,  de  ejede.  Dette  var  de  Ting,  som 
særprægede  Israel,  hvorved  alle  Nationer  skulde  vide,  at 
Israel  var  Herrens  udvalgte  Folk. 

Nu,  siger  jeg,  i  hver  eneste  Husholdning  bliver  der  givet 
levende  Skrifter.  Fortidens  Historie  er  af  Værdi,  men  de  store 
Principper  bliver  gentaget,  og  de  fundamentale  Love  bliver 
oprettet  paany.  Kristus  kom  for  at  opfylde  og  fuldkommen- 
gøre Mose  Lov,  og  dog  gentog  han  med  sine  egne  Læber  i 
Kodet  hver  eneste  Befaling  i  de  Ti  Bud,  idet  han  gav  dem 
til  den  nye  Husholdning.  Han  citerede  Fortidens  Profetier, 
idet  han  forbandt  de  tidligere  Husholdninger  med  den,  hvori 
han  levede,  og  som  han,  paa  en  særlig  Maade,  stod  som  Over- 
hoved for,  ikke  blot  som  Overhoved  for  alle  Husholdninger, 
men  i  den  Forstand,  at  han  var  der  i  Dødeligheden. 

Hvor  befinder  vi  os  med  Hensyn  til  disse  Tegn?  Tilbeder  vi 
den  sande  og  levende  Gud,  eller  tilbeder  vi  paa  en  hedensk 
Maade  Guder  af  Guld  og  Sølv,  Jern  og  Træ,  Messing,  Diaman- 
ter eller  andre  af  Rigdommens  Afguder?  Tilbeder  vi  vore 
Landejendomme  og  vort  Kvæg?  Hvem  er  vor  Gud?  Hvem  til- 
beder vi,  ikke  blot  i  Ord,  men  i  Handling  og  opofrende  Tje- 
neste? Jeg  føler,  at  det  er  en  Pligt,  som  paahviler  dem,  som 
staar  som  eders  præsiderende  Tjenere  og  eders  Ledere,  at 
gøre  opmærksom  paa  Folkets  Svagheder,  saavel  som  deres 
gode  Sider;  og  jeg  siger,  at  vi  kan  ikke  sige,  at  vi  fuldt  ud 
har  disse  Tegn,  som  skulde  særpræge  Pagtens  Folk.  Hvor  til- 
bringer du  dine  Søndage?  Betaler  du  din  Tiende?  Intet  andet 
Folk  paa  Jordens  Overflade  har  gjort  sig  bemærket  paa  en 
saadan  Maade,  og  jeg  tror,  at  intet  andet  Folk  i  fordums 
Tider  nogensinde  har  gjort  noget  lignende,  som  de  Sidste 
Dages  Hellige  gør,  med  Hensyn  til  Tiendebetaling.  Men,  stort 
set,  er  der  omtrent  50  Procent  af  os,  der  betaler  Tiende.  Har 
vi  den  Vane,  at  vi  venter  med  at  betale  vor  Tiende,  indtil 
Aaret  er  gaaet,  og  da  giver  en  eller  anden  Slags  Gave  og  kal- 
der det  Tiende?  Leger  vi  paa  denne  Maade  med  Guds  Ord 
og  hans  Lo\?  Jeg  tvivler  paa,  at  der  er  én  Mand  af  50,  maaske 
ikke  én  af  100,  som  venter  til  Aaret  er  forbi  med  at  betale 
sin  Tiende,  og  som  da  virkelig  betaler  en  Tiende.  Medmindre 
han  fører  sine  Bøger  med  lige  saa  stor  Nøjagtighed,  som  en 
Bogholder  i  et  stort  Firma  gør,  véd  han  overhovedet  ikke, 
hvor  meget  Tiende  han  skulde  betale.  Men  Herren  vilde,  at 
I  skulde  betale  Tiende,  ligesom  hans  Folk  i  fordums  Tid  be- 
talte Tiende,  nemlig  naar  de  selv  havde  modtaget  deres 
Midler. 

Jeg  véd,  at  dette  Folk  er  Herrens  Folk,  men  vi  opfylder 
ikke  fuldt  ud  de  Krav,  som  Herren  stiller  til  os;  og  alt  for 
mange  Sidste  Dages  Hellige  søger  fremmede  Guder,  idet  de 
hænger  ved  deres  Kvæg  og  deres  Afgrøde,  deres  Automobiler 
og  Verdens  Rigdom  og  forsommer  deres  Pligter  indenfor  Kir- 
ken. Skont  jeg  ikke  gerne  vilde  være  en  Profet,  der  forkynder 
Ulykke  og  Ødelæggelse,  saa  foler  jeg  dog,  at  jeg  bør  sige,  at 
dersom  de  Sidste  Dages  Hellige  ikke  adlyder  den  Lov,  som 
Gud  har  givet  med  Hensyn  til  Tienden,  saa  vil  de  faa  mindre 
og  mindre  at  betale  Tiende  af. 

Lad  os  løfte  Zions  Banner,  det  Banner,  som  hævder  den 
sande  Tilbedelse  af  den  levende  Gud  og  Helligholdelse  af 
Hviledagen,  ikke  en  Dag  for  Dovenskab  og  Søvn  og  Uvirk- 
somhed, men  en  Dag  fuld  af  Virksomhed  i  Herrens  Tjeneste. 
Dette  har  han  fordret  af  os,  og  han  har  aldrig  forandret  dette 
Krav.  Lad  os  ogsaa  løfte  det  Banner,  som  hævder  Betalingen 
af  en  hellig  Tiende  til  Herren.  Han  vilde,  at  hans  Folk  skulde 

betale  Tiende,  for  at  Landet  kunde  blive  helliget  til  dem. 
Det  er  for  vort  Bedste,  at  Tiendeloven  er  blevet  givet.  Vi  kan 
ikke  gaa  fremad  i  Kundskaben  om  Gud  og  de  Ting,  som 
henhører  til  Frelse  i  Guds  Rige,  medmindre  vi  udfører  disse 
Pligter. 


DEN  DANSKE  MISSION. 

AFLØSNINGER. 

Ældste  Orville  L.  Larsen,  som  har  virket  i  den  Danske  Mis- 
sion i  omtrent  25  Maaneder,  de  sidste  8  Maaneder  som  Mis- 
sionssekretær  og  Præsident  for  Unge  Mænds  Forening  i  den 
Danske  Mission,  hvilke  Opgaver  han  har  udført  paa  den 
ypperligste  Maade,  er  blevet  hæderligt  afløst  fra  sit  Arbejde 
som  Missionær  med  Tilladelse  til  at  vende  tilbage  til  sit  Hjem 
i  Pleasant  Grove,  Utah. 

Ældste  Francis  Christiansen,  som  har  virket  som  Missionær 
i  den  Danske  Mission  for  en  Tid  af  28  Maaneder,  er  ogsaa 
blevet  hæderligt  afløst  fra  sit  Arbejde  som  Missionær  med 
Tilladelse  til  at  rejse  hjem. 

Disse  Brødre  sejler  med  S.S.  »Manhattan«  fra  Southampton 
Torsdag  den  9.  Februar.  Vi  vil  gerne  takke  disse  Brødre  for 
deres  pligtopfyldende  Arbejde  i  Missionens  Tjeneste,  ønsker 
dem  en  behagelig  Rejse  hjem  og  nedbeder  Herrens  rige  Vel- 
signelse over  dem  i  Fremtiden. 

FORFLYTTELSER. 
Ældste  Phil  M.  Andersen  er  blevet  forflyttet  fra  Aarhus  til 
Aalborg,  Ældste  Eldon  J.  Hansen  fra  Odense  til  Aarhus, 
Ældste  Floyd  S.  Petersen  fra  Esbjerg  til  København,  Ældste 
Charles  T.  Hansen  fra  Aalborg  til  København,  Ældste  Orson 
B.  West  fra  Aarhus  til  Odense,  Ældste  Leland  M.  Olsen  og 
Søster  Beulah  F.  Olsen  fra  Aarhus  til  Esbjerg,  Ældste  Richard 
L.  Christensen  fra  Esbjerg  til  Aarhus  og  Ældste  George  O. 
Christensen  fra  Aalborg  til  Aarhus. 

NYE  DISTRIKTSPRÆSIDENTER. 
Ældste  Phil  M.  Andersen,  som  tidligere  har  virket  som 
Distriktspræsident  i  Aarhus,  er  blevet  beskikket  til  at  virke 
som  Distriktspræsident  i  Aalborg.  Ældste  Eldon  J.  Hansen, 
som  tidligere  har  virket  som  Præsident  over  Odense  Distrikt, 
er  blevet  beskikket  til  at  virke  som  Præsident  over  Aarhus 
Distrikt.  Ældste  Orson  B.  West  er  blevet  beskikket  til  at  virke 
som  Præsident  over  Odense  Distrikt  og  Ældste  Leland  M.  Ol- 

sen  er  blevet  beskikket  til  at  virke  som  Præsident  over  Es- 
bjerg Distrikt. 

NY  MISSIONSSEKRETÆR. 
Ældste  Floyd  S.  Petersen,  som  har  virket  som  Præsident 
over  Esbjerg  Distrikt,  er  blevet  beskikket  til  at  virke  som 
Missionssekretær  for  den  -Danske  Mission. 

NY  PRÆSIDENT  FOR  HOVEDBESTYRELSEN  FOR 

UNGE  MÆNDS  FORENING. 
Ældste  Ivan  Madsen,  som  har  virket  som  Missionær  i  den 
Danske  Mission  i  to  Aar,  er  blevet  beskikket  til  at  virke  som 
Præsident  for  Unge  Mænds  Forening  i  den  Danske  Mission. 
Vi  vil  gerne  ønske  alle  disse  Brødre  til  Lykke  med  deres 
nye  Stillinger  og  beder,  at  Herren  vil  velsigne,  inspirere  og 
vejlede  dem  i  deres  Arbejde.  Holgef  M   Larsen> 

Missionspræsident. 


MINDEDAGE. 

80  AAR. 

Ældste  Niels  Larsen,  Medlem  af  Københavns  Gren,  fyldte 
80  Aar  Lørdag  den  21.  Januar  1933,  og  »Skandinaviens 
Stjerne«  ønsker  i  den  Anledning  at  sende  sin  hjerteligste 
Lykønskning  til  vor  trofaste,  gamle  Broder. 

Broder  Larsen  kan  se  tilbage  paa  et  langt  og  arbejdsomt 
Liv.  Han  har  oplevet  mange  Ting,  og  han  har  set  mange  For- 
andringer finde  Sted,  ikke  mindst  indenfor  vor  Kirke,  hvoraf 
han  nu  har  været  et  trofast  Medlem  i  39  Aar.  Det  er  inter- 
essant at  tale  med  med  ham  og  hore  ham  fortælle  om  gamle 
Dage  og  om  Forholdene  indenfor  Københavns  Gren,  som  i 
det  Ydre  har  gennemgaaet  saa  mange  Forandringer,  indtil 
vi  nu  sidder  med  en  af  Byens  smukkeste  og  mest  tidsmæssige 
Kirkeby  gn  inger. 

Broder  Larsen  blev  født  i  Veskylle,  Herfølge  Sogn  paa  Sjæl- 
land, den  21.  Januar  1853,  kun  tre  Aar  efter,  at  Jesu  Kristi 
Evangelium  først  var  forkyndt  i  Danmark.  Allerede  da  han 
var  5  Aar  gammel,  mistede  han  sin  Moder  og  kom  i  Huset 
hos  sin  Faders  Forældre.  Da  Faderen  senere  blev  gift  igen, 
kom  han  tilbage  til  ham.  I  Konfirmationsalderen  kom  han  i 
Skomagerlære  i  Køge,  hvor  han  boede  i  nogen  Tid.  Senere 
var  han  ogsaa  paa  Fyn  og  Falster  og  andre  Steder,  men  den 
meste  Tid  har  han  dog  tilbragt  i  København,  hvor  han  har 
levet  de  sidste  50  Aar  af  sit  Liv. 

Da  han  var  33  Aar  gammel,  blev  han  gift  med  Søster  Ida 
Camilla  Frederikke  Bølle,  hvis  Biografi  vi  bragte  for  kort 
Tid  tilbage  i  Anledning  af  hendes  75  Aarsdag,  og  som  i  alle 
disse  Aar  har  været  en  trofast  og  opofrende  Hustru.  Broder 
og  Søster  Larsen  har  haft  fire  Børn,  hvoraf  de  tre  er  i  Live. 
Den  ældste  er  Holger  M.  Larsen,  som  for  Tiden  præsiderer 
over  den  Danske  Mission.  Desuden  er  der  to  Døtre,  Mrs.  Anna 
Jensen  i  Salt  Lake  City  og  Fru  Carla  Nielsen  i  København. 
Broder  og  Søster  Larsen  har  9  Børnebørn.  I  1894  blev  Broder 
Larsen  døbt  af  Ældste  Erik  Christensen  og  fik  Haands- 
paalæggelse  af  Ældste  Charles  Christensen.  Broder  Larsen  ser 
med  Glæde  tilbage  paa  denne  Tid  og  paa  Aarene,  som  fulgte. 
Han  fortæller,  at  der  har  været  saa  mange  som  30  Missio- 
nærer i  Københavns  Distrikt  og  ikke  mindre  end  15  i  Kø- 
benhavns By  alene.  Da  Kirken  havde  sit  Lokale  i  Korsgade, 
virkede  Broder  Larsen  i  fire  Aar  som  Dørvagt,  og  i  mange 
Aar  har  han  trofast  passet  sine  Pligter  som  Kredslærer.  Men 
Broder  Larsen  er,  trods  sin  høje  Alder,  en  Mand,  som  følger 
med  Tiden  og  glæder  sig  over  de  nye  Ting  og  de  Fremskridt, 
som  Tiden  bringer. 

Det  er  en  Glæde  at  besøge  og  tale  med  denne  sympatiske, 
stilfærdige,  gamle  Broder  og  hans  trofaste  Hustru,  og  vi  for- 
lader dem  med  en  Følelse  af  Berigelse  og  et  Ønske  om,  at 
Herren  rigelig  vil  velsigne  disse  to  kære  Søskende  i  deres 
Livsaften.  E.  M.  G. 


BEKENDTGØRELSE  TIL  SØNDAGS- 
SKOLERNE. 

Som  det  er  alle  bekendt,  har  Søndagsskolen  haft , Lektierne 
for  de  forskellige  Klasser  trykt  i  Stjernen.  I  Aar  vil  det 
samme  finde  Sted  med  Undtagelse  af  Lektierne  for  Senior- 
og  Junior-Klasserne.  I  disse  to  Klasser  har  vi  i  Aar  faaet 
Tilladelse  af  Præsident  Widtsoe  til  at  bruge  en  af  de  mest 
vidunderlige  Bøger  indenfor  Kirken  som  Lektiekursus.  Denne 
Bog  er  »Tros -Artiklerne«  og  er  skrevet  af  Ældste  James  E. 
Talmage  og  er  lige  blevet  oversat  og  trykt.  Den  indeholder 
en  Forklaring  over  enhver  af  vore  tretten  Tros-Artikler, 
som  vil  hjælpe  enhver  Person  til  bedre  at  forstaa  Evangeliet, 
som  vi  forkynder  det  til  Verden.  Denne  Bog  vil  sikkert  være 
meget  interessant  for  alle  og  enhver  og  skulde  hjælpe  til  at 
gøre  vore  Søndagsskoler  bedre  i  Aar,  end  de  nogensinde  har 
været.  Vi  vil  begynde  med  disse  Lektier  den  første  Søndag  i 
Februar  Maaned,  og  alle  Forstandere  vil  faa  nærmere  Op- 

lysninger  i  nær  Fremtid.  Forsøg  at  faa  saa  mange  som  muligt 
til  at  købe  disse  Bøger,  saa  at  Klassens  Medlemmer  bedre  kan 
følge  med  i  Diskussionen.  Den  skal  sælges  for  den  billige  Pris 
af  Kr.  3,50.  CZaude  £   Bird 

Søndagsskolens  Forstander  for  den  Danske  Mission. 


PRÆSTEDØMMET 


KREDSLÆRERNES  LEKTIE  FOR  FEBRUAR. 
Bed  om  Raad  i  alle  Ting. 
Grundtanken  i  dette  vigtige  Budskab  er  Siraks  Ord:  »Før 
du  begynder,  spørg  først«.  Satan  er  en  Mester  i  at  bedrage. 
Grænserne  mellem  godt  og  ondt,  Løgn  og  Sandhed,  falskt  og 
rigtigt  er  ved  hans  Bestræbelser  blevet  udvisket  i  en  saadan 
Grad,  at  kun  én,  der  er  ledet  af  en  guddommelig  Aand,  kan 
fastsætte  Forskellen.  Et  nyt  Aar  bringer  nye  Hændelser,  nye 
Veje,  nye  Beslutninger.  Den,  som  vil  udføre  sine  Handlinger 
i  Overensstemmelse  med  Guds  Vilje,  bør  først  spørge  ham 
eller  hans  bemyndigede  Tjenere  om  Raad.  Profeterne  gjorde 
det.  Hvor  meget  mindre  Grund  har  vi  saa  ikke  til  at  tro,  at 
det  skal  lykkes  os  gennem  vor  egen  Visdom  at  træffe  det 
rigtige.  Herren  har  skænket  os  sine  Tjenere.  Han  leder  dem 
og  staar  i  stadig  Forbindelse  med  dem.  Hvorfor  spørger  vi  saa 
lidt?  Mange  vilde  være  bevaret  fra  et  Fald,  dersom  de  i  For- 
vejen havde  spurgt  Herrens  bemyndigede  Tjenere  om  Raad. 
Hvilket  Raad  giver  Bibelen  os  i  denne  Retning?  Naar  vi  kom- 
mer i  Tvivl,  lad  os  gaa  til  ham,  som  siger:  »Om  nogen  af  eder 
fattes  Visdom,  han  bede  til  Gud,  som  giver  alle  gerne  og 
bebrejder  ikke.« 


SØNDAGSSKOLEN 


NADVER VERS  FOR  FEBRUAR. 
Igen  vi  staar  ved  Herrens  Bord, 
Med  Jesus,  vor  Forløser  stor, 
I  Tro  paa  hans  Forsoningsdød, 
Der  ene  frelser  os  fra  Nød. 

KORLEKTIER  FOR  FEBRUAR. 
Senior-  og  Juniorklassen: 

Amos  3:  7:  »Thi  den  Herre,  Herre  gør  ikke  noget,  uden  at 
han  har  aabenbaret  sin  Hemmelighed  for  sine  Tjenere,  Pro- 

feterne.  Loven  har  brølet,  hvo  skal  ikke  frygte?  den  Herre, 
Herre  har  talt;  hvo  skal  ikke  profetere?« 

Børn  over  10  Aar: 

1.  Mosebog  1:  3:  »Og  Gud  sagde:  Lad  der  blive  Lys;  og  der 
blev  Lys.« 

FORSLAG  TIL  21/*  MINUTTERS  EMNER. 
Senior-  og  Juniorklassen: 

1.  Forklar  Forskellen  mellem  Teologi  og  Religion. 

2.  Hvorfor  er  det  nødvendigt  at  have  Profeti  og  Aaben- 
baring? 

Børn  over  10  Aar: 

1.  Hvad  er  Bibelen,  og  hvorfra  er  den  kommet? 

2.  Hvorfor  bør  vi  studere  det  Gamle  Testamente? 

3.  Hvorledes  var  Moses  i  Stand  til  at  skrive  1.  Mosebog,  naar 
den  dækker  over  Tidsperioder  flere  Hundrede  Aar  før 
hans  Liv? 

4.  Hvad  er  den  første  store  Lærdom,  vi  faar  fra  Beretningen 
om  Adam? 

Børn  under  10  Aar: 

1.  Herren  sender  Regn. 

2.  Herren  kalder  Elisa. 


Lektier  for  Børneklasser  (10 — 14  Aar). 
5.  Februar. 
INDLEDNING. 

Har  du  nogensinde  spurgt  dig  selv,  hvorfor  du  tænker,  som 
du  gør?  Hvorfor  du  handler,  som  du  gør?  Eller  hvorfor  du 
er,  hvad  du  er? 

Har  du  nogensinde  undret  dig  over,  hvorfor  du  synes  om 
enkelte  Handlinger  hos  andre  og  ikke  synes  om  andre  Ting, 
som  bliver  gjort  af  andre? 

Du  siger,  at  du  synes  om  dette,  fordi  det  er  ret.  Du  siger 
ogsaa,  at  du  ikke  synes  om  det  andet,  fordi  det  er  forkert. 
Hvorfor  er  visse  Ting  rigtige  og  andre  forkerte?  Er  det  ikke 
interessant,  at  vi  i  det  hele  taget  har  Idéer  angaaende,  hvad 
der  er  rigtigt  eller  forkert?  Undres  du  ikke  undertiden  over, 
hvem  det  var,  som  først  tænkte  paa,  hvad  der  var  ret  eller 
forkert? 

Der  er  saa  mange:  »Du  skal«,  »Du  bør«,  »Du  maa«  og  »Du 
skal  ikke«  i  vore  Liv.  Hvorledes  fremkom  alle  disse?  Din 
Fader  siger:  »Du  burde«.  Din  Moder  siger:  »Du  skulde«.  Din 
Stat  siger:  »Du  maa  ikke«.  Din  Kirke  siger:  »Du  skal  ikke«. 

Din  Lærer  siger:  »Gør  ikke«,  og  dine  Venner  siger  —  ja,  vi 
vil  ikke  nævne,  hvad  dine  Venner  siger.  Men  kan  du  for- 
tælle mig,  hvorfor  de  gør  alle  disse  Ting?  Hvorfor  skulde 
Halvparten  af  Menneskene  anvende  en  meget  stor  Del  af 
deres  Tid  med  at  fortælle  andre  Mennesker,  hvad  de  skal 
gøre? 

Du  kan  ikke  besvare  alle  disse  Spørgsmaal,  men  du  véd, 
at  Samfundet  har  meget  bestemte  Meninger  angaaende  en 
Persons  Opførsel  og  hvad  han  gør.  Det  tog  en  Mand  en  lang 
Tid  at  blive,  hvad  han  er  i  Dag.  Det  tog  ham  en  lang  Tid  at 
opdage,  hvad  han  regnede  for  godt  og  ondt.  Det  er  inter- 
essant at  studere,  hvorledes  det  sociale  og  etiske  Menneske 
udviklede  sig.  Vi  skal  studere  lidt  angaaende  dette  i  det  kom- 
mende Aar. 

Det  er  ogsaa  interessant  at  studere  angaaende  de  forskel- 
lige Idéer,  som  er  opstaaet  hos  Menneskene  under  de  for- 
skellige Forhold.  For  gennem  dette  Studium  kommer  man  til 
saadanne  Kundskabsgrene  som  Regering,  Religion  og  Filosofi. 

Vi  har  mange  Optegnelser  angaaende  Menneskenes  Tænke- 
maade  i  tidligere  Dage.  Vi  skal  studere  en  af  disse  Optegnel- 
ser. Og  gennem  dette  Studium  skal  vi  prøve  at  besvare  nogle 
af  de  Spørgsmaal,  som  blev  stillet  ovenfor.  Naar  vi  har  af- 
sluttet dette  Aars  Aarbejde,  kan  vi  alle  besvare  lidt  bedre, 
hvorfor  vi  er,  hvad  vi  er,  og  hvorfor  vi  gør,  hvad  vi  gør.  Vi 
er  alle  Børn  af  Fortiden,  og  vi  synes  alle  at  være  en  Slags 
Bolig,  hvor  Fortiden  bor,  og  hvorigennem  den  kæmper  med 
Nutiden  og  stræber  efter  at  føre  Fortiden  gennem  Nutiden  og 
ind  i  Fremtiden.  Saaledes  har  vi  nu  udarbejdet  en  filosofisk 
Indledning  til  vort  Studium  af  det  Gamle  Testamente. 

Vi  skal  se,  hvorledes  Personerne  i  det  Gamle  Testamente 
havde  Indflydelse  paa  vore  Liv,  og  hvorledes  de  hjalp  til  at 
udvikle  de  Institutioner,  hvorunder  vi  lever. 

DET  GAMLE  TESTAMENTE. 

Véd  du,  hvorledes  Bibelen  fik  sit  Navn?  Det  kommer  fra 
det  græske  Ord  »Biblia«,  som  er  Flertalsordet  af  Ordet 
»Biblion«,  som  betyder  »Bog«.  Altsaa  betyder  Ordet  »Bibel« 
»Bøger«.  Hvorledes  fik  de  hebraiske  Bøger  en  græsk  Titel? 
Det  skete  paa  denne  Maade:  En  Gang  imellem  Aarene  280  og 
130  f.  Kr.,  da  det  græske  Sprog  var  det  Sprog,  som  blev  be- 
nyttet af  de  lærde,  blev  det  Gamle  Testamente  oversat  til  det 
græske  Sprog.  Denne  Oversættelse  kaldtes  »Septuaginten«  og 
er  den  Oversættelse,  som  fremdeles  benyttes  af  de  græske 
Kirker  i  Dag.  Det  Gamle  Testamente  kaldtes  »Bøgerne«  paa 
græsk,  fordi  Hebræerne  allerede  i  en  lang  Tid  havde  be- 
nyttet dette  Udtryk,  naar  de  talte  om  det  »Hellige«  eller  »Guds 


57 

Bøger«,  for  Ordet  »Hellig«  betød  simpelthen  noget  hen- 
hørende til  Gud.  Vi  véd,  at  disse  hellige  Skrifter  blev  omtalt 
som  »Bøgerne«  af  Hebræerne,  fordi  Profeten  Daniel,  som  le- 
vede omkring  Aar  500  eller  600  f.  Kr.,  og  hvis  Bog  senere  blev 
tilføjet  den  hellige  Skrift,  benyttede  dette  Udtryk.  (Se  Daniel 
9:  2.)  Senere,  da  Bøgerne  i  det  Nye  Testamente  af  de  kristne 
troende  blev  tillagt  de  hebraiske  hellige  Skrifter,  blev  alle 
Bøgerne  fremdeles  kaldet  »Bøgerne«,  eller  som  vi  siger  »Bibe- 
len«. 

Hebræerne  kaldte  ogsaa  »Bøgerne«  for  »Pagtens  Bøger« 
eller  »Pagten«.  En  Pagt  er  et  Løfte,  saa  »Bøgerne«  blev  om- 
talt som  »Guds  Løfter«.  Det  latinske  Udtryk  for  Pagt  er 
»Testament«,  og  de  Kristne,  som  benyttede  det  latinske  Sprog, 
benyttede  Udtrykket  »Det  Gamle  Testamente«  til  at  betegne 
de  hebraiske  Skrifter  og  »Det  Nye  Testamente«  for  at  betegne 
de  kristne  Skrifter.  Saaledes  betyder  den  hellige  Bibel  for  os 
i  Dag  Guds  Løfter,  saaledes  som  de  blev  givet  i  de  hebraiske 
og  kristne  Husholdniger. 

Naar  man  hører  en  eller  anden  nævne  Bibelen,  saa  véd 
alle,  hvad  det  betyder.  Der  er  ingen  anden  Bog  i  hele  Verden, 
som  er  saa  velkendt  som  Bibelen.  Men  fordi  alle  véd,  hvad 
der  menes  med  Ordet  »Bibel«,  saa  er  det  ikke  noget  Tegn  paa, 
at  alle  véd,  hvad  Bibelen  er.  Hvis  du  ikke  tror  dette,  saa  for- 
tæl din  Lærer  akkurat,  hvad  Bibelen  er.  Det  er  svært,  er  det 
ikke?  Alle  kender  en  Mand,  naar  de  ser  en  Mand,  men  det 
er  meget  faa,  som  virkelig  kan  fortælle  os,  hvad  en  Mand 
egentlig  er. 

I  Dag  tænker  vi  paa  Bibelen  som  én  Bog,  fordi  den  bliver 
udgivet  paa  den  Maade.  Den  er  én  Bog  nu,  fordi  hver  Del  af 
den  er  blevet  sammensat  og  gjort  til  én.  Den  er  dog  mange 
forskellige  Bøger  —  skrevet  paa  forskellige  Tider  og  om- 
handlende forskellige  Folk  og  Ting.  Det  er  fordi  alle  Bøger  i 
Bibelen  er  meget  gamle,  at  de  synes  som  én  Bog.  Du  véd,  at 
dersom  du  kommer  langt  bort  fra  en  Række  adskilte  Lys,  som 
brænder  sammen,  saa  vil  de  synes  som  ét  Lys. 

Dagene  og  Aarene,  da  de  forskellige  Hændelser  i  Bibelen 
fandt  Sted,  var  ligesaa  lange,  som  Dagene  og  Aarene  er  i  Dag. 
Det  er  svært  for  os  at  forstaa,  fordi  Begivenheder  eller  Tider 
fra  Fortiden  synes  at  flyde  sammen  ligesom  de  fjerne  Lys. 
Det  synes  at  være  en  lang  Tid  siden  George  Washington  le- 
vede, men  det  er  bare  134  Aar.  Da  Moses  underviste  Israels 
Børn  om  Abraham,  havde  Abraham  allerede  væet  død  i  600 
eller  800  Aar.  Abrahams  Tid  var  ligesaa  langt  borte  fra  Mose 
Tid,  som  Korstogene  er  fra  vor  Tid.  Og  dog  sammenblander 
vi  Abraham  og  Moses,  fordi  vi  læser  om  dem  begge  i  den 
samme  Bog.  Dersom  vi  vil  faa  den  rette  Forstaaelse  af  Tiden, 

maa  vi  prøve  at  tænke  ind  i  Fremtiden.  Det  er  let  at  tænke 
paa  Abraham  som  én,  der  levede  for  4000  Aar  siden.  Prøv 
nu  at  tænke  paa  en  eller  anden,  som  vil  komme  til  at  leve 
4000  Aar  fra  nu. 

Da  næsten  hele  Bibelen  blev  skrevet  en  lang  Tid  efter,  at 
de  nedskrevne  Begivenheder  havde  fundet  Sted,  er  der  to 
Ting,  vi  maa  huske,  naar  vi  læser  nogen  af  dens  Bøger.  For 
det  første  er  det  selve  Begivenheden.  For  det  andet  er  det 
Beretningen  om  Begivenheden,  saaledes  som  Forfatteren  for- 
stod og  opfattede  den.  Naar  jeg  skriver  eller  forklarer,  saa 
vil  den  Person,  som  hører  mig,  ikke  faa  et  Billede  af  Begiven- 
heden, men  et  Billede  af  den  Maade,  hvorpaa  han  tror,  at 
jeg  saa  Begivenheden,  idet  den  Person,  som  skrev  om  den, 
fortalte  den.  Det  er  Grunden  til,  at  der  er  saa  mange  for- 
skellige Meninger  med  Hensyn  til  Bibelen,  og  hvorfor  det  er 
nødvendigt  at  have  inspirerede  Lærere  og  Profeter,  og  den 
Hellige  Aands  direkte  Vejledning,  naar  du  læser  den. 

Vi  skal  ikke  studere  hele  Bibelen  dette  Aar.  Vi  skal  studere 
de  fremtrædende  Mænd  og  Kvinder  i  det  Gamle  Testamente. 
Det  betyder,  at  vi  skal  studere  angaaende  Mænd  og  Kvinder, 
som  levede  for  Tusinder  af  Aar  tilbage.  Hvad  kan  vi,  som 
lever  i  denne  Civilisationens  og  Fremskridtets  Tidsalder,  lære 
af  Mænd  og  Kvinder,  som  ikke  havde  nogen  Forstaaelse  eller 
Kendskab  til  den  moderne  Verden?  Vi  skal  først  lære  Karak- 
ter af  dem.  Dermed  mener  vi,  at  vi  skal  lære,  hvorledes  disse 
Mænd  og  Kvinder  handlede  imod  hinanden,  mod  deres  Ven- 
ner, deres  Fjender,  deres  Land  og  deres  Gud.  Vor  moderne 
Verden  er  blevet  gjort  mulig,  fordi  Mænd  og  Kvinder  har 
lært,  hvorledes  de  skal  samarbejde,  hvorledes  de  skal  bygge 
videre  paa  det,  som  andre  paabegyndte,  og  hvorledes  de  skal 
erindre  Fortiden.  Disse  Ting  kan  kaldes  vor  sociale  og  kul- 
turelle Lov.  Vi  skal  studere  angaaende  Mænd  og  Kvinder,  som 
efterlod  os  de  Idealer,  som  giver  os  de  bedste  Ting  i  vore  Liv. 
Tror  du  ikke,  det  vil  blive  interessant  at  lære  angaaende  det 
første  Ægteskab,  Aarsagerne  for  det  første  Mord,  Grundene 
til,  at  der  blev  opsendt  Brændofre  o.  s.  v.?  Vi  lærer  ved  at 
gøre.  Naar  vi  gør  noget,  saa  har  vi  let  for  at  gøre  Fejl.  Den 
menneskelige  Race  har  ogsaa  lært  Ting  ved  at  udføre  dem. 
Og  den  har  ogsaa  undertiden  gjort  Fejltagelser.  I  det  Gamle 
Testamente  har  vi  Beretning  om  Fejltagelser  saa  vel  som  Op- 
naaelser,  en  Beretning  om  daarlige  Gerninger  saavel  som 
gode.  Det  er  af  denne  Grund,  at  det  Gamle  Testamente  er  en 
saa  stor  Bog,  og  det  er  ogsaa  derfor,  vi  vinder  saa  meget  ved 
at  læse  det.  Dersom  det  blot  fortalte  de  gode  Ting,  vilde  det 
ikke  være  sandt.  Thi  Livet  er  fuldt  af  onde  og  daarlige  Ting 
saavel  som  af  gode. 

Spørgsmaal. 
(Dersom  du  ikke  kan  besvare  alle  disse  Spørgsmaal,  sørg 
for,  at  din  Lærer  forklarer  dem  alle  den  Dag,  Lektien  bliver 
gennemgaaet.) 

1.  Hvad  betyder  Ordet  »Bibel?« 

2.  Hvad  er  Betydningen  af  Ordet  »Testamente«?  Hvorfor 
siger  vi  »Det  Gamle  Testamente«  og  »Det  Nye  Testa- 
mente«? 

3.  Hvad  er  Betydningen  af  Ordene  »Arv«  og  »Kultur«? 

4.  Læs  i  din  Bibel  og  fortæl,  hvad  den  siger  om  Moses', 
Adams,  Jonas',  Davids  og  Samuels  Liv. 

5.  Hvor  lang  Tid  var  der  imellem  Abraham  og  Moses? 

6.  Hvorfor  tror  du,  at  vi  skulde  studere  det  Gamle  Testa- 
mente? Nævn  flere  forskellige  Grunde. 


12.  Februar. 
DE  STORE  BEGYNDELSER. 

Bøger  maa  skrives  af  en  eller  anden.  Og  det  er  rimeligt, 
at  dette  Spørgsmaal  maa  blive  stillet:  »Hvem  skrev  Bibelen«? 
Vor  forste  Vanskelighed  med  at  besvare  dette  Spørgsmaal  kan 
lettes  ved  at  sige,  at  Ordet  »skrev«  kan  have  mange  forskel- 
lige Betydninger.  Det  bliver  benyttet  til  alle  saadanne  Betyd- 
ninger som  »samle«,  »kopiere«,  »redigere«,  »arrangere«,  »op- 
tegne«, »oversætte«,  »forklare«,  »aabenbare«,  »lære«  og  »tale«. 

Hvis  vi  henvender  os  til  to  af  de  Kilder,  som  er  tilgænge- 
lige for  os  i  Dag,  for  at  faa  Svaret  til  et  Spørgsmaal,  saa  vil 
vi  modtage  følgende:  »Talmud«,  som  citerer  en  Kilde,  som  er 
ældre  end  den  selv,  siger:  »Moses  skrev  sin  egen  Bog,  og  Af- 
delingen angaaende  Balaam  (IV.  Mosebog  22:  2;  25:  9)  og  Job. 
Josva  skrev  sin  egen  Bog  og  de  sidste  8  Vers  af  Mosebøgerne. 
Samuel  skrev  sin  egen  Bog  og  Dommernes  Bog  og  Ruths  Bog. 
David  skrev  Salmernes  Bog,  hvori  er  indbefattet  ti  Ældsters 
Arbejde:  Adam  (139),  Melkisedek  (110),  Abraham  (89),  Mo- 
ses (90).  —  Jeremias  skrev  sin  egen  Bog,  Kongernes  Bog  og 
Begrædelsernes  Bog.  Ezekias  og  de,  som  var  med  ham,  skrev 
Esajas'  Bog  og  Salomons  Ordsprog.  Den  store  Synagoges 
Mænd  skrev  Ezekiels,  Daniels  og  Esthers  Bøger.  Ezra  skrev 
sin  egen  Bog. 

Vi  maa  nu  forklare,  hvad  Talmud  er.  Det  er  en  Samling  af 
jødiske,  borgerlige  og  kanoniske  Love,  som  blev  samlet  mel- 
lem det  andet  og  syvende  Aarhundrede  e.  Kr. 

Josefus,  som  levede  i  det  første  Aarhundrede  efter  Kr.,  og 
som  skrev  angaaende  Jøderne,  de  jødiske  Krige  og  Institutio- 

(Fortsættes.) 

I  DAG  ER  HERRENS  TID. 


Den  Kendsgerning,  at  vore  Navne  er  indskrevne  i  Kirkens 
Bøger,  er  ingen  Garanti  for,  at  vi  vil  finde  vor  Plads  i  det 
celestiale  Rige.  Kun  de,  som  lever  værdige  til  at  blive  Med- 
lemmer af  dette  Rige,  vil  finde  Plads  der. 

Hvis  der  nogensinde  har  været  en  Tid,  da  vi  skulde  under- 
søge os  selv  for  at  finde  ud,  om  vi  er  paa  den  rette  Vej,  og 
gøre  de  Ting,  som  Herren  ønsker,  at  vi  skal  gøre,  saa  er  det 
i  Dag.  Gud  vil  ikke  spottes.  Naar  han  har  tilbudt  os  en  Gave, 
naar  han  har  anbragt  en  Velsignelse  indenfor  vor  Række- 
vidde, naar  han  har  indbudt  os  til  at  tage  Del  i  en  Fest,  og 
vi  forsømmer  det,  saa  kan  vi  være  sikre  paa,  at  vi  vil  lide 
den  Straf,  som  vil  komme  til  dem,  der  afslaar  Herrens  Vel- 
sigelser,  naar  de  bliver  tilbudte. 

Dette  er  en  god  Tid  for  denne  Kirkes  Medlemmer  til  at 
være  Eksempler  for  Verden,  for  de  ydmyge  iblandt  os  til  at 
søge  Herren,  og  for  dem,  som  mangler  Ydmyghed,  til  at  ud- 
vikle den.  Dette  er  blevet  gjort  meget  klart  for  os,  og  det  gør 
ingen  Forskel,  enten  Menneskene  var  i  Kirken  eller  udenfor. 
Det  var  Frelseren,  som  forkyndte,  at  »uden  I  bliver  som  Børn 
igen,  skulle  I  ingenlunde  se  Guds  Rige«. 

Vi  ønsker  at  se  dette  Rige,  gør  vi  ikke?  Vi  ønsker  alle  at 
se  og  arve  Guds  Rige,  og  der  er  kun  een  Maade,  hvorved  vi 
kan  komme  i  Besiddelse  af  denne  kostelige  Gave,  og  det  er 
ved  at  holde  alle  de  Befalinger,  som  vor  Himmelske  Fader 
har  givet  os.  Han  fremhæver  ikke  nogen  bestemt  Gruppe  af 
sine  Befalinger,  men  han  lærer  os,  at  vi  maa  holde  alle  hans 
Befalinger. 

Jeg  siger,  at  det  er  nødvendigt,  at  hele  Israel,  at  hver 
eneste  en  af  os  i  Dag  vaagner  op  og  ser  os  om  for  at  se, 
om  vi  opfylder  vore  Pligter,  og  om  vi  forsømmer  vore  Privi- 
legier, thi  i  Morgen  kan  det  være  for  sent.  I  Dag  er  Herrens 
Tid.  Lad  os  beskikke  vort  Hus.  Lad  os  elske  hinanden.  Lad 
os  opholde  de  Mænd,  som  Herren  har  sat  til  at  præsidere  over 
os.  Lad  os  velsigne  dem,  ikke  blot  med  vore  Læber,  men  ved 


61 

paa  enhver  mulig  Maade  at  være  med  til  at  bære  den  Byrde, 
som  hviler  saa  tungt  paa  deres  Skuldre.  Lad  os  ære  alle, 
som  er  sat  til  at  præsidere  over  os.  Bed  for  dem  og  velsign 
dem  og  hjælp  dem.  Lad  os  elske  hinanden,  saa  at  vor  Him- 
melske Fader  kan  være  i  Stand  til  at  velsigne  os,  og  han  vil 
velsigne  os,  dersom  vi  elsker  hinanden  og  gør  godt  mod  alle 
hans  Børn.  George  Albert  Smith. 

(Fortsat  fra  Side  59.) 

ner  for  romerske  Læsere,  hjælper  ogsaa  til  at  besvare  dette 
Spørgsmaal.  Josefus  var  en  Jøde,  men  han  blev  en  Ven  af 
Kejser  Vespasian,  en  romersk  Borger.  Han  antog,  at  Bibelen 
var  Værker  af  en  ubrudt  Række  Profeter,  fra  Moses  og  ned  til 
det  fjerde  Aarhundrede  før  Kr..  Josefus  anerkender,  hvad  vi 
i  Dag  betragter  som  den  inspirerede  Teori  angaaende  Bibe- 
lens Oprindelse,  for  han  antager,  at  disse  første  Profeter  ved 
guddommelig  Inspiration  erholdt  en  Kundskab  om  de  ældste 
Begivenheder,  ligesom  de  kunde  beskrive  de  Begivenheder, 
som  fandt  Sted  i  deres  egen  Tid  nøjagtig  paa  samme  Maade, 
som  de  fandt  Sted.  Josefus  siger:  »Vi  er  ikke  (ligesom  Græ- 
kere) i  Besiddelse  af  en  stor  Mængde  Bøger,  som  er  i  Mod- 
strid med  hinanden.  Vi  har  kun  22,  som  indeholder  alle  Ti- 
ders Historie,  Bøger,  som  vi  var  berettiget  til  at  anse  for  paa- 
lidelige.«  Disse  22  Bøger  er  det  samme  som  de  Bøger,  der  nu 
udgør  det  Gamle  Testamente. 

Dersom  du  vil  tage  din  Bibel  og  henvende  dig  til  den  første 
Bog  i  den,  saa  vil  du  finde,  at  denne  Bog  kaldes  »Første  Mose- 
bog«. Hvis  Folk  virkelig  forstod  denne  Overskrift,  saa  vilde 
de  forstaa  Bogen  bedre.  Nogle  Mennesker  er  blevet  lært,  at 
de  skal  vise  saa  stor  Respekt  for  Bibelen,  at  de  har  undladt 
at  lære  at  forstaa  Bogen.  Og  dette  er  i  særlig  Grad  Tilfældet 
med  1.  Mosebog.  De  Sidste  Dages  Hellige  har  to  meget  be- 
stemte Nøgler  som  Hjælp  til  en  bedre  Forstaaelse  af  Bogen. 
For  det  første  er  en  Del  af  den  atter  blevet  aabenbaret  i  denne 
moderne  Tid  til  Profeten  Joseph  Smith,  og  denne  Del  findes 
nu  i  en  af  Bøgerne  i  »Den  Kostelige  Perle«.  For  det  andet 
giver  Joseph  Smith  os  i  den  ottende  Trosartikel  Forklaring 
paa  den  rigtige  Holdning,  vi  skal  indtage,  naar  vi  studerer 
Bibelen,  idet  han  skriver:  »Vi  tror,  at  Bibelens  Indhold  er 
Guds  Ord,  for  saa  vidt  som  den  er  rigtig  oversat.«  Dette  viser, 
at  Joseph  Smith  paaskønnede  den  Maade,  hvorpaa  Stoffet  i 
Første  Mosebog  er  blevet  bevaret  gennem  Tiderne  og  over- 
givet til  os.  Denne  vidunderlige  Bog  er  maaske  den  mest 
interessante  Bog  i  hele  Verden.  Dersom  den  kunde  fortælle 
sin  egen  Historie,  vilde  det  blive  en  meget  spændende  og 

interessant  Historie.  Vi  har  Nøglen  til  en  Del  af  denne  Hi- 
storie i  den  Overskrift,  som  er  omtalt  ovenfor. 

»Den  Første  Mosebog«,  hvad  betyder  det?  Det  betyder,  at 
Moses  skrev  Bogen,  og  det  antages  i  Almindelighed,  at  de 
fleste  af  de  Historier,  som  vi  i  Dag  har  i  Første  Mosebog,  var 
kendt  af  Moses,  og  vi  véd  fra  Den  Kostelige  Perle,  at  meget 
blev  givet  til  Moses  ved  Aabenbaring.  Hvad  vi  ønsker  at  sige 
er,  at  denne  Bog  fortæller  om  Ting,  som  skete,  og  Folk,  som 
levede  længe  før  Mose  Tid.  Og  disse  Historier  blev  fortalt  og 
genfortalt  mange  Gange,  før  de  blev  nedskrevet.  Vi  véd  fra 
anden  Kilde,  at  1.  Mosebog  fortæller  os  meget  lidt  om,  hvad 
der  skete  i  hele  Verden  i  Løbet  af  det  andet  og  tredie  Tusinde 
Aar  f.  Kr.  Vi  véd  ogsaa,  at  Fortællingerne  forandres,  idet  de 
gaar  fra  Mund  til  Mund,  saa  der  kan  ikke  være  nogen  Tvivl 
om,  at  mange  forskellige  Personers  Idéer  og  Opfattelser  er 
kommet  ind  i  denne  Bog,  idet  Beretningerne  med  Traditionen 
er  gaaet  fra  den  ene  til  den  anden.  Men  disse  Kendsgerninger 
gør  paa  ingen  Maade  Bogen  mindre  betydningsfuld,  og  de 
vækker  endnu  storre  Interesse  for  Bogen.  De  lærde  har  stu- 
deret den  gennem  Hundreder  af  Aar,  og  siden  det  17.  Aar- 
hundrede,  eller  i  over  250  Aar,  er  den  blevet  kritisk  studeret, 
og  hvert  Ord  af  den  er  atter  og  atter  blevet  gransket  og  gen- 
nemgaaet.  Mægtige  Bøger  er  skrevet  om  den.  Ingen  Mand  kan, 
uden  Hensyn  til  hans  Tro,  kaldes  virkelig  oplyst  og  dannet, 
dersom  han  ikke  kender  1.  Mosebog. 

Den  Person,  som  omhyggeligt  læser  1.  Mosebog,  vil  først 
finde,  at  Jorden  blev  skabt  i  en  bestemt  Hensigt,  at  Menne- 
skets Komme  til  Jorden  var  i  Overensstemmelse  med  en  Plan, 
og  at  Institutioner  opstod,  for  at  Menneskets  Liv  ogsaa  kunde 
blive  i  Overensstemmelse  med  Hensigt.  Og  derpaa  vil  han  se 
de  første  Menneskers  Forklaring  paa  »Tilblivelsen«  af  de 
Ting,  som  alle  Mennesker  maatte  lære  at  kende,  saaledes  som 
»Synd«  og  »Død«.  Saaledes  forsøger  Bogen  at  forklare  Kends- 
gerninger om  Livet,  og  et  stort  Haab  om  at  overvinde  Synd 
og  Død  bliver  fremsat  for  tænkende  Personer.  Dette  viser  Be- 
gyndelsen af  Religion  —  en  af  de  allervigtigste  Institutioner. 
Kan  du  ikke  se,  hvilken  vidunderlig  Bog  1.  Mosebog  maa 
være?  Jeg  undres,  om  du  kan  opdage  nogle  af  Hensigterne 
med  denne  gamle  Bog,  og  hvorfor  den  har  saa  stor  Betydning 
for  Mennesket  under  Forstaaelsen  af  Evangeliets  Plan.  I  den 
næste  Lektie  skal  vi  begynde  at  fortælle  om  nogle  af  de  Ting, 
som  vi  kan  finde  i  Bogen. 

Spørgsmaal. 

1.  Hvad  kaldes  den  første  Bog  i  Bibelen? 

2.  Hvor  mange  Bøger  er  der  i  det  Gamle  Testamente? 

3.  Fortæl,  hvorledes  Beretningerne  i  1.  Mosebog  blev  bragt 
fra  Person  til  Person  i  fordums  Tid.  Hvad  er  en  Tradi- 
tion? 

4.  Gentag  den  ottende  Trosartikel. 


19.  Februar. 
ADAM. 

Før  I  læser  følgende  lille  Beretning  om  Adam,  skulde  I 
læse  1.  Mosebog  1:  26—28  og  1.  Mosebog  2:  4—7. 

Paulus  fortæller  os,  at  Adam  ikke  blev  bedraget  (1.  Tim. 
2:  14).  De  Sidste  Dages  Hellige  hædrer  Adam  som  et  af  de 
mest  udvalgte  af  Guds  Børn  og  en  af  dem,  som  var  med  til 
at  udføre  Guds  Hensigter  paa  Jorden.  Det  er  ikke  alene  Til- 
fældet, at  Adam  ikke  blev  bedraget,  men  han  forstod,  hvad 
det  var,  han  gjorde,  saa  han  kan  omtales  som  den  første 
Mand,  der  levede  et  Liv  med  en  bestemt  Hensigt.  Før  Adams 
Tid  var  alt  Liv  paa  Jorden  uden  Hensigt.  Med  Adam  var  alt 
anderledes.  Han  vidste.  Han  forstod.  Han  kunde  forstaa  Aar- 
sager  og  Hensigter.  Han  havde  Kendskab  til  en  Plan,  og  han 
anerkendte  det  Ansvar,  som  medfulgte  denne  Plan.  Han  le- 
vede i  Harmoni  med  Planen.  Han  forstod  Livets  Hensigt  og 
levede  i  Overensstemmelse  med  denne  Hensigt.  Adam  var  et 
»Menneske«  i  Ordets  mest  moderne  Betydning.  Han  havde 
Kundskab  og  handlede  i  Overensstemmelse  med  denne  Kund- 
skab, og  han  vidste,  hvad  Resultatet  af  hans  Handlinger  vilde 
blive.  Det  er  et  Menneske  i  dets  fulde,  evangeliske  Betydning. 
Adam  var  det  første  menneskelige  Væsen,  som  anerkendte 
Teorien  om  et  Liv  med  en  Hensigt.  Han  underviste  sine 
Børn  om  de  Ting,  han  forstod,  og  siden  hans  Tid  har  Men- 
neskene haft  Kundskab  og  været  sig  denne  Kundskab  bevidst. 
Adams  største  Gave  til  Menneskeheden  var,  at  han  lagde  en 
Hensigt  i  Livet. 

Enhver  Dreng  og  Pige,  som  er  en  Sidste  Dages  Hellig,  og 
som  har  overværet  Søndagsskolen  regelmæssigt,  kender  Hi- 
storien om  Adam.  Den  er  meget  interessant.  Hvis  du  aldrig 
havde  hørt  den  før,  vildu  finde,  at  du  vilde  lytte  til  hver  eneste 
lille  Ting  med  stor  Spænding  og  Interesse.  Det  er  en  af  Ver- 
dens største  Historier.  Blandt  alle  Mennesker,  som  har  hævet 
sig  lidt  over  de  Vildes  Standpunkt,  finder  vi  Beretninger,  som 
forsøger  at  forklare  Menneskets  Begyndelse  her  paa  Jorden, 
ligesom  Fortællingen  om  Adam  gør.  Hvorfor  forsøger  Folk 
at  forklare  dette?  Først  fordi  Menneskene  begynder  at  tænke, 
saa  snart  som  de  i  det  hele  taget  bgynder  at  lægge  Mærke  til 
deres  Omgivelser,  og  paa  samme  Tid  begynder  de  at  stille 

Spørgsmaal.  De  bemærker  for  Eksempel,  at  et  Menneske  er 
anderledes  end  alle  andre  Skabninger.  Hvad  er  Aarsagen  til 
dette?  Det  er  interessant  at  bemærke,  at  der  er  et  Svar  netop 
til  dette  Spørgsmaal  i  Beretningen  om  Adam,  og  dersom  du 
læser  den  meget  omhyggeligt,  saa  vil  du  finde  det. 

Hvorfor  elsker  Mænd  og  Kvinder  hinanden  og  bliver  gifte? 
Dette  Spørgsmaal  bliver  godt  besvaret  i  Beretningen  om  Adam. 
Hvorfor  er  Mænd  og  Kvinder  blufærdige?  Dette  Spørgsmaal 
bliver  ogsaa  besvaret  i  den  samme  Fortælling.  Fortællingen 
om  Adam  er  altsaa  mere  end  en  Historie.  Den  er  i  Virkelig- 
heden en  lille  Filosofi.  Derved  mener  vi,  at  Beretningen  om 
Adam  giver  Aarsagerne  for  den  Tilstand,  hvori  Menneskene 
paa  Jorden  befinder  sig  i  Dag.  Den  forklarer  f.  Eks.,  hvorfor 
Menneskene  dør.  Og  den  gør  dette  paa  en  glimrende  Maade. 

Men  ikke  alle  Spørgsmaal  om  Livet  paa  Jorden  bliver  be- 
svarede. I  Beretningen  finder  vi  kun  Hovedpunkterne.  Hvor- 
for og  hvorledes  alt  fandt  Sted,  er  ikke  forklaret  i  det  Gamle 
Testamente.  Fra  andre  Kilder  har  vi  lært  mere,  og  eftersom 
Tiden  gaar,  vil  vi  lære  endnu  mere.  Meget  staar  endnu  til- 
bage at  berette. 

Det,  som  maaske  er  mest  interessant  med  Hensyn  til  For- 
tællingen om  Adam,  er  at  saa  mange  Ting  bliver  taget  som 
en  Selvfølge.  Og  den  mest  interessante  af  alle  disse  Ting,  som 
bliver  taget  som  en  Selvfølge,  er  den,  som  anerkender  Guds 
Eksistens.  Adam  befinder  sig  først  i  et  meget  fortroligt  For- 
hold til  Gud.  Guds  Eksistens  synes  at  være  ligesaa  naturlig 
for  Adam,  som  vore  Fædres  Eksistens  synes  at  være  for  os. 
Naar  vi  bliver  ældre  og  læser  mange  Bøger,  vil  du  forstaa,  at 
Bibelen  er  anderledes  end  alle  andre  Bøger,  fordi  Bibelen 
altid  tager  Guds  Eksistens  som  en  Selvfølge.  Hans  Eksistens 
og  Myndighed  paa  Jorden  bliver  aldrig  betvivlet.  Det  er  denne 
Anerkendelse  af,  at  Guds  Eksistens  er  en  Kendsgerning,  som 
gør  det  hebraiske  Folk  saa  vidunderligt  i  Sammenligning 
med  andre  Folk.  Det  hebraiske  Folk  har  ofte  undladt  at  ad- 
lyde Guds  Befalinger,  men  de  har  alligevel  haft  Bevidstheden 
om,  at  han  eksisterede.  Dette  er  deres  store  Bidrag  til  Ver- 
den. De  fik  denne  urokkelige  Overbevisning,  fordi  Gud  aaben- 
barede  sig  til  dem  saa  mange  Gange.  Og  saaledes  er  den  første 
og  største  Lærdom,  vi  modtager  fra  Beretningen  om  Adam, 
den  Kendsgerning,  at  Gud  er  til.  Det  er  den  mest  betydnings- 
fulde Lærdom,  som  nogensinde  er  blevet  forkyndt  til  Men- 
neskene. 

Unge  Sidste  Dages  Hellige  kan  næppe  forstaa,  hvor  betyd- 
ningsfuldt dette  er,  for  de  Sidste  Dages  Hellige  er  det  Folk 
i  Verden  i  Dag,  som  har  den  mest  faste  og  urokkelige  Over- 
bevisning om,  at  Gud  er  til. 

Er  det  en  Velsignelse  at  have  denne  Overbevisning?  Lad 
os  faa  Lov  at  vise,  hvilken  stor  Velsignelse  det  er,  at  vi  ken- 
der til,  at  der  er  en  Gud  til.  Kan  du  tænke  dig,  hvorledes  dit 
Liv  vilde  være,  dersom  du  slet  ikke  vidste  noget  om  Gud? 
Tænk  paa  alle  de  Ting,  du  gør,  og  alle  de  Ting,  du  elsker, 
fordi  du  elsker  Gud. 

Kan  du  nu  forstaa,  hvorfor  Bibelen  er  en  saa  betydnings- 
fuld Bog?  Fortællingen  om  Adam  synes  at  være  saa  enkel, 
og  den  er  enkel,  men  se,  hvor  meget  den  lærer  os.  For  det 
første  antager  og  anerkender  den  Guds  Eksistens.  For  det 
andet  viser  den,  at  vore  første  Forældre  maa  have  været  ædle 
og  store,  fordi  de  var  i  Stand  til  at  omgaas  med  Gud.  For  det 
tredie  lærer  den  os  om  den  lykkeligste  af  alle  menneskelige 
Slægtskabsforbindelser  —  Kærlighed  mellem  Fader  og  Moder 
og  deres  Kærlighed  til  deres  Børn.  Det  beviser,  at  Menneskets 
største  Lykke  kommer  gennem  Omgang  med  andre.  For  det 
fjerde  beviser  Fortællingen,  at  der  er  to  store  Magter  i  Ver- 
den, én,  der  er  i  Harmoni  med  det  gode,  og  én,  der  er  i  Har- 
moni med  det  onde.  Begge  forsøger  at  overvinde  den  anden, 
og  Historien  beviser  endvidere,  at  Mennesket  maa  lære,  hvor- 
ledes det  skal  efterkomme  Opfordringen  om  at  gøre  det  gode 
og  overkomme  Fristelsen  til  at  gøre  det  onde.  Du  og  din  Læ- 
rer kan  finde  mange  andre  Lærdomme,  som  kan  uddrages  af 
denne  Lektie.  Kender  du  nogen  anden  Fortælling,  som  har 
fortalt  saa  meget?  Undrer  du  dig  nu  over,  at  vi  kaldte  den 
en  af  Verdens  største  Historier? 

Beretningen  om  Adam  i  1.  Mosebog  fortæller  os  ikke  saa 
meget  om  Adam.  Men  selv  om  vi  ikke  vidste  andet  om  ham 
end  det,  som  findes  i  1.  Mosebog,  saa  vilde  vi  være  berettiget 
til  at  komme  til  en  saadan  Slutning.  Gud  har  fortalt  os,  at  de 
mest  udvalgte  af  hans  aandelige  Børn  blev  beskikket  til  at 
udføre  betydningsfulde  Ting  under  deres  Liv  her  paa  Jorden. 
Tænk  paa  den  store  Ære,  som  blev  givet  til  Adam.  Han  var 
ikke  alene  den  første  Mand,  men  han  var  ogsaa  den  første 
Fader  paa  Jorden.  Saaledes  blev  han  den  første  Lærer.  Han 
var  den  første,  der  fortalte  Menneskene  om  Gud.  Han  var  den 
første,  som  fortalte  om  de  store  Principper,  som  var  hen- 
hørende til  Menneskets  Liv  paa  Jorden.  Vi  kan  være  sikre 
paa,  at  Gud  til  dette  betydningsfulde  Arbejde  vilde  vælge  en 
Aand,  som  havde  fortjent  Retten  til  at  komme,  en  virkelig 
Leder,  en,  som  havde  virkeligt  Kendskab  til  denne  Jord,  som 
vidste,  hvorledes  den  var  opstaaet,  og  hvorfor  den  var  dannet. 
Adam  maa  have  været  et  af  de  mest  udvalgte  Aande-Børn. 
Derfor  bliver  han  æret  af  tænkende  Mennesker.  Og  en  Dag, 
naar  Jorden  bliver  et  bedre  Sted,  vil  Adam  blive  æret  af  alle 
som  den  store  Fader  for  den  menneskelige  Familie. 

Spørgsmaal. 

1.  Hvorledes  udviste  Adam  og  Eva  Mod  ved  at  komme  til 
denne  Jord? 

2.  I  hvis  Billede  blev  Adam  skabt?  (1.  Mos.  1:  26.) 

3.  Hvad  var  den  første  Befaling,  Gud  gav  til  Adam?  (1.  Mos. 
1:  28—31.) 

4.  Hvilke  andre  Befalinger  blev  der  givet  til  Adam  og  Eva? 

5.  Hvad  er  den  første,  store  Lærdom,  vi  faar  fra  Beretningen 
om  Adam? 

6.  Fortæl  Beretningen  om  Træet  til  Kundskab  om  godt  og 
ondt. 

7.  Hvilket  andet  Træ  var  der  i  Haven? 

8.  Hvad  menes  der  med  Udtrykket  »Et  Liv  med  en  Hensigt«? 


Lektier  for  Børneklasser  (under  10  Aar). 

5.  Februar. 
KORLEKTIE. 
»Ser  hen  til  mig  med  hver  Tanke.  Tvivler  ikke,  frygter 
ikke.«  (Pagtens  Bog  6:  36.) 

OVERSIGT. 

For  Lærerinden:  Hvad  er  den  vigtigste  Del  af  hvilken  som 
helst  Lektie? 

Fremfor  alt  maa  vi  erindre,  at  vi  underviser  Børn,  og  at 
vi  særligt  stræber  efter  alt,  som  kan  gøre  Barnet  bedre  og 
lykkeligere.  Vi  kan  maaske  interessere  Barnet.  Det  opfører  sig 
maaske  godt;  men  dersom  vi  ikke  gennem  Dagens  Arbejde 
har  været  i  Stand  til  at  paavirke  det  saaledes,  at  det  vil  bære 
Frugt  i  dets  Handlinger,  Tanker,  Ønsker  og  Følelser,  saa  har 
vi  ikke  opnaaet  vor  Hensigt. 

De  Søndage,  som  er  givet  os  til  en  Oversigt,  giver  Lærer- 
inden en  glimrende  Anledning  til  at  opnaa  dette.  Gennem 
Spørgsmaal,  som  giver  Barnet  en  Anledning  til  at  tale,  kan 
Lærerinden  bedst  prøve  baade  sig  selv  om  Børnene.  Men  disse 
Spørgsmaal  maa  være  omhyggeligt  planlagt,  idet  man  erin- 
drer de  Sandheder,  som  der  har  været  undervist  i  gennem  den 
sidste  Maaned.  Hvis  Barnet  har  forstaaet  disse  Sandheder  og 
gjort  dem  til  en  Del  af  sit  Liv,  saa  vil  det  have  et  godt  Bidrag 
at  yde  til  disse  Diskussioner  i  Klassen.  Selve  Kendsgernin- 
gerne i  de  Lektier,  som  er  givet,  er  kun  en  Del  af  de  Ting, 
som  bør  huskes.  Hvis  vi  planlægger  vor  Oversigtssøndag  med 
stor  Omhu,  saa  kan  den  blive  til  stor  Inspiration. 

Find  Eksempler  fra  Deres  egne  eller  andres  Erfaringer  og 

bring  frem  Vidnesbyrd,  som  understøtter  de  Ting,  De  prøver 
at  fæste  i  Barnets  Erindring.  Følgende  Fortælling  er  et  Eks- 
empel paa  den  Sandhed,  at  »de,  som  elsker  og  stoler  paa 
Gud,  er  berettigede  til  Himmelens  Velsignelser«. 

»En  gammel  Enke,  som  havde  et  kærligt  Hjerte,  boede  i  et 
fattigt,  lille  Hjem.  Ofte  gav  denne  gode  Søster  bort  næsten 
alt,  hvad  hun  havde.  En  Dag  kom  en  fattig  og  syg  Tigger  til 
hendes  Hjem.  Han  behøvede  Føde  og  en  Seng  at  ligge  i.  Han 
bankede  paa  Kvindens  Dør  og  fortalte  hende  sin  Historie. 
Hun  følte  saadan  Medlidenhed  med  ham,  at  hun  straks  gik 
og  hentede  sin  Pung.  I  den  havde  hun  2  Kroner.  Det  var  alt, 
hvad  hun  havde,  og  hun  havde  kun  meget  lidt  Føde  i  sil 
Skab.  Hvad  vilde  du  have  gjort?  Hun  betænkte  sig  ikke  et 
Sekund,  men  lagde  Pengene  i  Mandens  Haand  og  sagde:  »Tag 
disse,  og  maa  Herren  velsigne  Dem.« 

Efter  at  Manden  var  gaaet,  kom  en  Nabo  ind  til  hende  og 
sagde:  »Hvad  vil  De  nu  gøre,  siden  De  har  givet  alt,  hvad  De 
ejede,  bort?«  Den  gamle  Kvinde  smilede  klogt  og  sagde: 
»Stole  paa  Gud.  Jeg  véd,  han  vil  sørge  for  mig.« 

Havde  hun  ikke  en  vidunderlig  Aand?  To  Dage  senere, 
efter  at  Postmanden  havde  været  der,  fandt  Naboen  den 
gamle  Kvinde  siddende  med  Glædestaarer  i  sine  Øjne  og  et 
aabent  Brev  i  sit  Skød.  Hun  holdt  i  sin  Haand  40  Kroner, 
som  hun  havde  faaet  af  en  Ven,  som  hun  ikke  havde  hørt  fra 
i  mange  Maaneder.  Hun  sagde  mildt:  »Jeg  vidste,  at  han 
vilde,  og  han  har  ogsaa  gjort  det.«  Hvem  mente  hun? 

Spørgsmaal. 

1.  Hvorfor  gav  den  gamle  Kvinde  alle  sine  Penge  til  den 
stakkels  Tigger? 

2.  Hvad  sagde  hendes  Nabo?  Tror  du,  han  mente,  at  hun 
havde  gjort  Ret?  Hvad  mener  du?  Hvad  vilde  du  have 
gjort,  om  det  havde  været  dig? 

3.  Hvad  plejede  Jesus  at  gøre,  naar  nogen  bad  ham  om 
noget? 

4.  Hvad  gør  han  i  Dag,  naar  vi  beder  til  ham,  og  dersom  vi 
virkelig  behøver  det,  vi  beder  om? 

5.  Hvem  var  Elias?  Kan  du  fortælle  om  en  Gang,  da  han 
og  de  Folk,  som  boede  i  det  samme  Land,  havde  meget  lidt 
at  spise? 

6.  Hvorfor  var  Elias  ikke  bange  for  at  sulte  ihjel?  Hvem  tog 
Vare  paa  ham?  Hvorfor? 

7.  Fortæl  om  den  fattige  Enke,  som  hjalp  ham.  Hvorfor? 
Vilde  du  have  gjort  det  samme? 

8.  Hvilken  Velsignelse  fik  den  fattige  Enke?  Fik  hun  selv 
noget  at  spise?  Hvad  skete  med  hendes  Søn? 

Hvad  skete  der  paa  Karmels  Bjerg?  Hvorledes  kan  vi  se, 
at  Elias  havde  stor  Tro?  Blev  han  skuffet  i  sin  Tro?  Tror 
du,  Gud  vil  skuffe  nogen  af  os  i  Dag?  Naar  vi  har  en  saa- 
dan  Fader  i  Himmelen,  behøver  vi  da  at  være  bange  for 
noget  som  helst? 


12.  Februar. 
KORLEKTIE. 
»Ser  hen  til  mig  med  hver  Tanke.  Tvivler  ikke,  frygter 
ikke.«  (Pagtens  Bog  6:  36.) 

ELIAS  BLIVER  VELSIGNET  OG  TRØSTET. 

Tekst:  1.  Kong.  18:  41—46. 

I  vor  Fortælling  sidste  Gang  hørte  vi  om  en  stor  Forsam- 
ling paa  Karmels  Bjerg.  Elias  havde  bedt  Kong  Akab  om  at 
kalde  hele  Israel  og  alle  Baals  Profeter  sammen.  Til  hvad 
Slags  Gud  bad  Baals  Præster?  Til  hvem  bad  Israels  Børn? 
Hvad  skulde  Elias  bede  dem  om  at  gøre?  Hvorledes  svarede 
Afguden  Baal  paa  sine  Præsters  Bønner?  Hvorledes  besvarede 
Herren,  Israels  Gud,  sin  Tjener  Elias'  Bønner?  Hvad  gjorde 
Folket,  da  Ilden  havde  fortæret  alt,  som  var  paa  Alteret?  Og 
hvad  sagde  de? 

Saa  fortalte  Elias  Kong  Akab,  at  han  skulde  gaa  og  spise 
og  drikke,  thi  nu  troede  han,  at  Herren  vilde  sende  Regn. 
Saa  gik  Kongen,  medens  Elias  gik  op  paa  Bjergets  højeste 
Top.  Her  bøjede  han  sig  og  bad  til  Gud,  at  han  vilde  sende 
Regn,  saa  at  Græs,  Grøntsager  og  Frugt  kunde  vokse.  Han 
bad  sin  Tjener  at  gaa  til  Soen  for  at  se  efter  Skyer.  Hans 
Tjener  kom  tilbage  og  sagde:  »Der  er  ingen  Sky.«  Elias  bød 
ham  at  gaa  atter  og  atter.  »Gaa  syv  Gange  og  se,«  sagde  han. 

Og  da  han  saa  efter  den  syvende  Gang,  opdagede  han  en 
lille  Sky,  som  kom  op  af  Vandet. 

Da  sagde  Elias  til  Kongen:  »Tag  din  Vogn  og  kør  hjem, 
for  at  ikke  Regnen  skal  hindre  dig.« 

Før  Kongen  kunde  naa  til  sin  Vogn,  var  Himmelen  sort  af 
Skyer,  og  det  begyndte  at  regne  og  storme.  Og  Herren  vel- 
signede Elias  og  gjorde  ham  saa  stærk,  at  han  løb  foran  Kon- 
gens Vogn  hele  Vejen,  helt  til  han  naaede  Slottet. 

Da  Akab  fortalte  Jesabel  om  det,  som  havde  fundet  Sted, 
blev  hun  meget  vred  og  sagde:  »Elias  maa  ikke  leve.  Det 
skal  jeg  sørge  for.« 

Da  Elias  hørte,  hvad  Jesabel  Jiavde  sagt,  drog  han  en  Dags 
Rejse  ind  i  Ørkenen.  Han  satte  sig  ned  under  et  Træ.  Han 
var  saa  bedrøvet  og  modløs,  at  han  bad  om,  at  Gud  maatte 

tage  ham  hjem  til  Himmelen.  Derpaa  faldt  han  i  Søvn. 
Medens  han  sov,  sendte  Gud  en  Engel  fra  Himmelen  til  at 
trøste  og  styrke  ham.  Engelen  berørte  ham  ømt.  Han  bød  ham 
at  vaagne  op  og  spise,  for  han  var  udslidt.  Elias  saa  op,  og 
der  stod  der  en  Kage  og  en  Flaske  Vand  for  ham.  Derpaa 
lagde  han  sig  ned  til  Hvile  igen. 

Nogen  Tid  senere  kom  Herrens  Engel  der  for  anden  Gang. 
Han  bød  Elias  vaagne  op  og  spise,  for  han  vilde  behøve 
megen  Styrke  til  sin  nye  Rejse.  Elias  stod  op  og  gjorde,  som 
der  blev  sagt.  Maaltidet  gav  ham  Kræfter  under  hans  Rejse 
til  Horeb,  Herrens  Bjerg. 

Elias  var  en  Mand,  som  holdt  af  Naturen  og  af  Frilufts- 
livet. Han  syntes,  at  han  kunde  komme  nærmere  Gud,  naar 
han  knælede  ned  for  at  bede  under  de  høje  Træer  og  under 
den  blaa  Himmel.  Nu  var  han  meget  bedrøvet.  Han  vidste,  at 
Dronningen  søgte  efter  ham  for  at  dræbe  ham.  Han  sagde  til 
sig  selv:  »Jeg  vil  gaa  til  Herrens  Bjerg.  Der  vil  Herren  sørge 
for  mig,  ligesom  han  gjorde  ved  Bækken  Krit  og  hos  Enken 
i  Sarepta.«  Og  saa  gik  han  derhen  og  boede  i  en  Hule. 

Her  var  det,  at  vor  Himmelske  Fader  viste,  hvor  mægtig 
han  er.  Han  viste  ham  ogsaa,  at  han  er  mild  og  kærlig. 

Det  gik  saaledes  til:  En  Dag  var  der  en  Stemme,  der  spurgte 
Elias:  »Elias,  hvad  gør  du  her?«  Og  Elias  svarede:  »Jeg  er 
bedrøvet,  fordi  dine  Børn  har  forladt  dig  for  at  bede  til  andre 
Guder,  og  jeg  er  den  eneste,  som  er  tilbage.  Og  nu  søger  de 
at  tage  mit  Liv.«  Og  Stemmen  sagde:  »Gaa  og  stig  op  paa 
Bjerget.«  Her  var  det,  at  Herren  skulde  vise  Elias,  hvor  stor 
og  mægtig  han  er.  Der  begyndte  at  blæse  en  stor  og  mægtig 
Storm,  som  sønderrev  Bjerge  og  Klipper.  Derefter  kom  der 
et  Jordskælv  og  en  stor  Ild.  Og  derpaa  lød  der  en  mild,  stille 
Stemme.  Da  Elias  hørte  den,  styrtede  han  tilbage  til  Hulens 
Aabning.  Han  maa  have  været  bange,  thi  han  tildækkede  sit 
Ansigt  med  sin  Kappe,  idet  han  stod  der.  Og  den  milde 
Stemme  sagde  til  ham:  »Elias,  hvad  gør  du  her?«  Og  han 
sagde:  »Jeg  er  bedrøvet,  fordi  dine  Børn  har  forladt  dig  for 
at  bede  til  andre  Guder,  og  kun  jeg  er  tilbage.  Og  de  søger 
nu  at  tage  mit  Liv.«  Da  fortalte  Herren  Elias  noget,  som 
gjorde  ham  glad.  Han  fortalte  ham,  at  Guds  Aand  fremdeles 
i  det  stille  arbejdede  paa  Menneskenes  Hjerter.  Han  fortalte 
ham  ogsaa,  at  der  endnu  var  syv  Tusinde,  som  ikke  havde 
bøjet  Knæ  for  Baal.  Vi  kan  tænke  os,  hvor  lykkelig  Elias 
blev,  da  han  hørte  dette.  Og  saa  fortalte  Herren  ham,  at  han 
skulde  gaa  tilbage  til  sit  Folk.  Han  fortalte  ham,  at  der  var 
mere  Arbejde  for  ham  at  gøre.  Næste  Gang  skal  vi  høre,  hvad 
dette  Arbejde  var. 

19.  Februar. 
KORLEKTIE. 
Hebr.  13:  6:  »Herren  er  min  Hjælper,  jeg  vil  ikke  frygte; 
hvad  kan  et  Menneske  gore  mig?« 

ELISAS  KALDELSE. 

Tekst:  1.  Kong.  19:  19-21. 

Efter  at  Hungernoden  var  forbi,  og  der  atter  var  kommet 
Regn  til  de  tørstige  Marker  og  Enge,  gik  Guds  Profet,  Elias, 
bort.  Han  gik  op  paa  et  Bjerg,  hvor  der  ikke  var  nogen  Men- 
nesker. Han  var  bedrovet,  fordi  saa  mange  af  Guds  Folk  bad 
til  Afguden  Baal.  Undertiden  undrede  han  sig  over,  om  det 
var  hans  Skyld,  at  disse  Mennesker  ikke  bad  til  vor  Him- 
melske Fader.  Han  var  saa  bedrøvet,  og  han  bad  saa  oprig- 
tigt, at  Gud  gjorde  noget  specielt  for  at  trøste  ham.  Han  lod 
der  komme  en  voldsom  Storm,  et  Jordskælv  og  en  mægtig  Ild. 
Alle  disse  Ting  gjorde  han  for  at  vise  Elias,  hvor  stærk  Her- 
ren er.  Derpaa  talte  han  til  Elias  med  en  mild,  stille  Stemme. 
Han  hjalp  Elias  til  at  se,  at  denne  Stemme  kunde  hviske  trø- 
stende Ord  til  Folk,  som  gør,  hvad  der  er  ret,  uden  Hensyn  til 
hvor  de  er.  Han  fortalte  Elias,  at  han  skulde  være  ved  godt 
Mod,  og  at  syv  Tusinde  Mennesker  endnu  bad  til  ham.  Hvor- 
ledes tror  du,  Elias  følte  nu? 

Derpaa  sagde  han  til  ham:  »Gaa,  vend  tilbage  ad  din  Vej 
gennem  Ørkenen  til  Damaskus,  og  du  skal  gaa  ind  og  salve 
Hasael  til  Konge  over  Syrien,  og  du  skal  salve  Elisa,  Safats 
Søn  fra  Abel-Mehola,  til  Profet  i  dit  Sted.«  Vi  kan  tænke  os, 
hvor  lykkelig  Elias  blev  over  at  høre,  at  en  ny  Konge  skulde 
komme  i  Stedet  for  den  onde  Akab,  og  han  var  ogsaa  lykke- 
lig over  at  høre,  at  han  skulde  faa  en  Profet  som  sin  Led- 
sager. Og  derfor  forlod  han  Bjerget  og  gik  for  at  finde  Elisa. 

En  Dag  var  Elisa  ude  i  sin  Faders  Mark  og  pløjede.  Det 
var  en  varm  Efteraarsdag.  Alle  de  andre  Landmænd  var  og- 
saa ude  og  pløjede  for  at  gøre  Jorden  rede  til,  at  Hveden 
kunde  blive  saaet.  Elisa  var  mere  end  en  Landmand.  Han 
var  en  Mand,  som  havde  studeret  meget.  Han  elskede  Herren 
og  hans  Profeter.  Hans  Hjerte  brændte  i  ham,  naar  han 
tænkte  paa,  hvorledes  den  onde  Jesabel  havde  overtalt  Kong 
Akab  til  at  bygge  et  Tempel  for  Afguden  Baal. 

Denne  Dag,  medens  Mændene  var  ude  og  pløjede,  kom 
Elias  forbi.  Alle  Mennesker  kendte  denne  frygtløse  Guds  Mand 
med  hans  Faareskinds-Kappe  og  hans  lange,  sorte  Haar,  som 
faldt  ned  over  hans  Skuldre.  Da  han  saa  Elisa,  kom  han  over 
til  ham.  Elisa  undrede  sig  over,  hvad  han  ønskede.  Elias  tog 
sin  Faareskindskappe  af  og  lagde  den  over  Elisas  Skuldre. 

Han  fortalte  ham  i  Guds  Navn,  at  han  skulde  blive  en  Profet, 
og  at  han  skulde  følge  ham.  Idet  han  atter  tog  Kappen  af, 
vendte  Elias  sig  om  og  forlod  Stedet  ligesaa  stille,  som  han 
var  kommet.  Alt  var  sket  saa  hurtigt,  at  det  havde  overrasket 
Elisa.  Han  stod  stille  for  et  Øjeblik.  Derpaa  forlod  han  sin 
Plov  og  løb  efter  Elias  og  raabte:  »Jeg  beder  dig,  lad  mig 
gaa  hen  og  kysse  min  Fader  og  Moder,  og  derefter  vil  jeg 
følge  dig.« 

»Gaa  tilbage  igen.  Hvad  har  jeg  gjort  til  dig?«  var  det 
underlige  Svar,  som  han  modtog.  Men  dette  betød:  »Selv- 
følgelig, du  skal  tage  Tid  til  at  sige  Farvel  til  din  Fader  og 
Moder.« 

Da  Elisa  gik  hjem  den  Aften,  gik  han  hjem  som  en  for- 
andret Mand.  Han  havde  følt  Berøringen  af  Elias'  Kappe,  og 
Profetens  Ild  brændte  i  hans  Hjerte.  Landmanden  var  blevet 
forvandlet  til  en  Guds  Profet.  Han  vidste,  at  han  maatte  tage 
op  sin  Stav  og  sin  Kappe  og  gaa  fra  Hjem  til  Hjem  og  for- 
tælle Folket  om  Herren. 

Han  kaldte  sine  Venner  sammen.  Han  fortalte  dem,  at  hans 
Liv  var  forvandlet.  Han  sagde,  at  han  ikke  behøvede  sine 
Okser  mere.  Derfor  tændte  han  en  Ild,  brændte  Oksernes  Aag, 
slagtede  og  stegte  Okserne  og  holdt  en  Fest  for  sine  Venner. 
Det  var  den  Skik,  som  Folket  havde  i  den  Tid,  naar  noget 
stort  fandt  Sted,  eller  naar  en  Mand  skulde  forlade  sit  Hjem 
eller  sin  Landsby.  Folket  sad  rundt  om  Ilden  og  spiste  stegt 
Oksekød,  nybagt  Brød,  Meloner,  Druer  og  Figner. 

Meget  tidligt  næste  Morgen  kyssede  Elisa  sin  Fader  og  sin 
Moder  Farvel  og  gik  efter  Elias.  For  Gud  havde  kaldet  ham 
bort  fra  Ploven.  Han  skulde  nu  være  Guds  Tjener,  saa  længe 
han  levede. 


DET  NYE  AAR  —  PRØV  IGEN. 

Kernen  ved  Nytaars  Dag  er  —  prøv  igen.  Derfor  er  det, 
den  kommer  tilbage  en  Gang  hvert  Aar.  Derfor  er  det,  vi 
hænger  en  ny  Kalender  paa  Væggen  og  lægger  en  ny  Dag- 
bog paa  Skrivebordet.  Afmærkningen  af  Tiden  har  sin  spe- 
cielle Betydning. 

Ethvert  Klokkeslag  siger,  at  en  ny  Time  er  gaaet,  en  ny 
Time  er  min,  og  den  kan  blive  bedre  end  den  sidste.  I  et- 
hvert Tilfælde,  hvad  vi  end  maa  gøre,  saa  er  der  blot  en 
Time  ad  Gangen. 

Enhver  Dag  er  et  nyt  Liv.  Enhver  Aften  er  en  Dommedag. 
Enhver  Morgen  er  en  Opstandelse.  Det  er  kun  en  Dag,  det 
gælder,  og  det  er  ikke  saa  meget. 

Det  forbigangne  Aar  er  gaaet.  Det  er  dødt.  Vi  lever.  For- 
tiden er  Guds.  Fremtiden  er  vor. 

Alle  vore  Fejltrin,  Ydmygelser,  Daarskaber,  Sorger  og  Saar, 
alt  hvad  der  har  gjort  Livet  tungt  at  leve,  alt,  alt  er  forbi- 
gangent, opslugt  i  det  store,  sorte  Hul,  som  vi  kalder  For- 
tiden, og  hvor  alle  Fortidens  Helte  og  Kæmpeskikkelser  lig- 
ger begravet. 

Lad  os  paa  Nytaars  Dag  tage  vore  »Morgen-Ansigter«  paa. 
Lad  os  begynde  igen  med  alle  Ting  nye. 

Kom!  Ingen  flere  Taarer  og  Beklagelser.  Tag  din  Hat, 
gamle  Ven,  og  kom  med  mig.  Vi  vil  gaa  og  mode  den  be- 
givenhedsrige Fremtid.  Glade  og  frimodige  vil  vi  hilse  det 
nye  Aar.  Dr.  Frank  Crane. 

HAV  RESPEKT  FOR  HANDLEFRIHEDEN. 
Vi  har  Lov  til  at  gøre,  hvad  vi  vil.  Med  andre  Ord,  vi  har 
vor  Handlefrihed.  Herren  har  aldrig  taget  den  fra  os,  og  jeg 
er  af  den  Mening,  at  han  aldrig  vil  gøre  det,  saa  længe  vi  gør, 
som  vi  vil,  paa  en  Maade,  der  ikke  vil  bryde  ind  i  andres  Ret- 
tigheder til  at  gøre,  som  de  vil.  Og  dog  skulde  vi  anvende 
Visdom  i  Anvendelsen  af  vor  Handlefrihed.  Vi  er  naturligt 
tilbøjelige  til  at  gøre  de  Ting,  som  vi  véd,  hvorledes  vi  skal 
gøre,  og  som  vi  holder  af  at  gøre.  Vi  kommer  undertiden  i 
Vane  med  at  gøre  Ting,  som  er  helt  imod  vor  Overbevisning. 
Vi  véd,  at  vi  skulde  gøre  bedre.  Vi  véd,  at  vi  skulde  gøre 
anderledes,  end  vi  gør,  og  dog  véd  vi,  at  vi  har  vor  Handle- 
frihed. Derfor  formaner  jeg  oprigtigt  mine  Brødre  og  Søstre 
til  at  stræbe  mere  flittigt  efter  at  gøre  de  Ting,  som  de  véd, 
de  skulde  gøre,  og  dernæst  stræbe  efter  at  udføre  disse  rig- 
tige Ting  paa  den  bedst  mulige  Maade. 

Patriark  Hyrum  G.  Smith. 

